laion/Wikipedia-Exotic huggingface dataset:
בוב רול

בובי פרנק רול (באנגלית: Bobby Frank Rule;‏ 29 ביוני 1944 – 5 בספטמבר 2019) הוא כדורסלן עבר אמריקאי ששיחק בעמדת הסנטר בקבוצות סיאטל סופרסוניקס, פילדלפיה 76', קליבלנד קאבלירס ומילווקי באקס. במהלך שנותיו בקולג' שיחק תחת ג'רי טרקאניאן, המאמן שהוביל את הקולג' הקהילתי של ריברסייד לשתי אליפויות. רול נבחר בסיבוב השני של הדראפט בשנת 1967 על ידי סיאטל סופרסוניקס, שהצטרפה באותה עונה לליגה. הוא הפך לאחד משחקניה הבולטים של הקבוצה ונבחר בסיום העונה לחמישיית הרוקיז. ממוצע 18.1 הנקודות למשחק שהיג בעונת הרוקי החזיק מעמד כשיא מועדון במשך 40 שנה עד שנשבר על ידי קווין דוראנט. באותה עונה קלע 47 נקודות נגד הלוס אנג'לס לייקרס, שיא מועדון שטרם נשבר. בשתי העונות הבאות השתפר משחקו והוא קלע 24 ו-24.6 נקודות בממוצע ולקח 11.5 ו- 10.3 ריבאונדים, בהתאמה. בשנת 1970 נבחר למשחק האולסטאר. בארבעת המשחקים הראשונים של עונת 1970/1971 קלע 29.8 נקודות לפני שנפצע בגיד האכילס והושבת עד לסיום העונה. בעונת 1971/1972 שב לשחק, אך מספר הדקות שקיבל ירד משמעותית. במהלך חודש נובמבר הועבר בטרייד לקבוצת פילדלפיה 76' תמורת 2 בחירות סיבוב שני בדראפט. שנה לאחר מכן הועבר בטרייד לקליבלנד קאבלירס בה מיעט לשחק. בדצמבר 1973 שוחרר מהקבוצה. ביולי 1974 חתם במילווקי באקס, אך בנובמבר שוחרר מהקבוצה לאחר ששיחק משחק אחד בלבד. בכך תמה קריירת המשחק של רול. מדיה וקבצים בנושא בוב רול בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA Sonics ushered Seattle into the big time 40 years ago Saturday, SeattlePI.com, 12 October 2007
ברכת רופא חולים

ברכת רופא חולים היא ברכה שתיקנו חז"ל לאדם שיברך לאחר שהקיז מדמו. הסיבה לברכה זו לאחר הקזת דם היא שהקזת דם עשויה להיות מסוכנת, ולכן הקזת דם שעברה בהצלחה נחשבת כהבראה ממחלה. ברכה זו נזכרה בתלמוד במסכת ברכות: כי קאי [נפיק] מאי אומר? אמר רב אחא: ברוך רופא חנם [חולים] על אף שדברי התלמוד מסובים על הקזת דם, נכתב באחרונים שאף על פעילויות רפואיות אחרות יש לברך ברכה זו. יש שדייקו מלשון הרב דוד אבודרהם שיש לברך דווקא ברפואה שיש בה סכנה כהקזת הדם. בתלמוד לא נזכר שיש לומר ברכה זו בשם ומלכות. הרב יוסף קארו כתב בספרו בית יוסף שמלשון הסמ"ג משתמע שנוסח הברכה הוא בשם, והוסיף שמסתבר שאף ב'מלכות', וגם הרבה מהראשונים הביאו ברכה זו בשם. במשנה ברורה דחה "החפץ חיים" את דבריו וכתב שנראה שברכה זו אינה כשאר ברכות, ואין לחתום בה במלכות. בשולחן ערוך סתם כלשון הגמרא 'ולאחר שהקיז אומר "ברוך רופא חולים"'. במשנה ברורה הביא את דעת הט"ז שיש לאומרה בשם ומלכות. ובפמ"ג כתב 'לא ראיתי נוהגין כן' ,כלומר שהמנהג הוא שלא לברך ברכה זו. הרב קוק פסק שלאחר טיפול שקיימת בו סכנת חיים מברכים את הברכה בשם ומלכות, ולאחר טיפול ללא סכנת אומרים "ברוך רופא חולים" ללא שם ומלכות. בנוסף, כיום, כפי הנראה בעקבות מנהג ברכה זו, נשתרש מנהג לומר לאדם לאחר שנתרפא 'ברוך רופא חולים'. מנהג זה כבר נזכר בספר מקור חיים שכתב שאם המנהג נכון, יש לומר ברכה זה בשעה שרואים את המתרפא, גם אם זה אינו שומע את הברכה. תפילה נוספת המובאת בתלמוד היא תפילה שיש לאומרה קודם פעולה רפואית, והיא בקשה מהקב"ה להצלחתה: יְהִי רָצוֹן מִלְּפָנֶיךָ ה' אֱלֹהֵינוּ וֵאֱלֹהֵי אֲבוֹתֵינוּ, שֶׁיִּהְיֶה לִי עֵסֶק זֶה לִרְפוּאָה, כִּי רוֹפֵא חִנָּם אַתָּה — תלמוד בבלי, מסכת ברכות, דף ס', עמוד א' במקרה שמברך ברכה ראשונה על אותו מאכל או שתייה, כתבו באחרונים שיאמר תפילה זו קודם הברכה מחשש להפסק. המשנה ברורה כתב שאף לדעת החולקים אין לומר את ברכת 'רופא חולים', אלא אם כן מדובר ברפואה של סכנה. מכל מקום לעניין אמירת יהי רצון אין להחמיר. הרב אליעזר מלמד‏, ברכת הרפואה, באתר פניני הלכה גירסת הגאון, וכן הוא בשולחן ערוך. רבי דוד אבודרהם, אבודרהם (וכן כתב במגן אברהם אורח חיים סימן רל ד, וכן פסק במשנה ברורה - אך דבריהם מסובים לעניין התפילה הנאמרת קודם הרפואה, עיין להלן בהמשך הערך). באר היטב סימן רל ה במוסגר. כן הוא בסידור רס"ג, בספר האורה לרש"י, סמ"ג, סמ"ק, ועוד רבים. שער הציון, סימן רל ט' אורח חיים סימן רכה א. שער הציון ח. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
שנות ה-40

האם התכוונתם ל... שנות ה-40 של המאה ה-1 לפנה"ס שנות ה-40 של המאה ה-12 שנות ה-40 של המאה ה-13 שנות ה-40 של המאה ה-14 שנות ה-40 של המאה ה-15 שנות ה-40 של המאה ה-16 שנות ה-40 של המאה ה-17 שנות ה-40 של המאה ה-18 שנות ה-40 של המאה ה-19 שנות ה-40 של המאה ה-20 שנות ה-40 של המאה ה-21
פרנסיס סוארס

פרנסיס חאוויר סוארס (באנגלית: Francis Xavier Suarez; נולד ב-1977) הוא עורך דין ופוליטיקאי אמריקאי המכהן כראש עיריית מיאמי שבפלורידה. סוארס נולד וגדל במיאמי, פלורידה בנם הבכור של ריטה וחאוויר. אביו יליד קובה, כיהן כראש עיריית מיאמי בשנים 1985–1993. הוא בעל תואר ראשון מאוניברסיטת פלורידה אינטרנשיונל וב-2004 סיים תואר JD במשפטים מאוניברסיטת פלורידה. לאחר הלימודים עבד בחברת עורכי הדין "Sinagra, Paul and Toland" ועסק במשפט מסחרי. לאחר מכן שימש יועץ משפטי בחברת "Doctors Management Group" ועבד כעורך דין במשרד קרלטון-פילדס בתחום הנדל"ן ומימון חברות. ב-2009 נבחר לנציג המחוז הרביעי במועצת העיר מיאמי, בשנים 2011 ו-2015 נבחר לתקופות כהונה נוספות. בנובמבר 2017 נבחר לראשות עיריית מיאמי ברוב של 85.83%. בנובמבר 2021 נבחר לכהונה נוספת. סוארס נשוי לגלוריה והם הורים לבן. מדיה וקבצים בנושא פרנסיס סוארס בוויקישיתוף פרנסיס סוארס, ברשת החברתית אקס (טוויטר) פרנסיס סוארס, ברשת החברתית LinkedIn פרנסיס סוארס באתר עיריית מיאמי פרנסיס סוארס(הקישור אינו פעיל) באתר קרלטון-פילדס
הגלקסיה הננסית לווייתן

הגלקסיה הננסית לווייתן היא גלקסיה אליפסואידית ננסית שנמצאת בקבוצת הכוכבים לווייתן במרחק של כ-2.5 מיליון שנות אור ממערכת השמש ושייכת לקבוצה המקומית. הגלקסיה התגלתה בשנת 1999 על ידי אלן וייטינג, ג'ורג' הו ומייק אירווין שסרקו תמונות שצולמו על ידי טלסקופ שמידט וזיהו אזור שבו צפיפות הכוכבים גדולה ביחס לסביבה. בניגוד לרוב הגלקסיות מסוגה, שמהוות גלקסיות לוויין של שביל החלב או של גלקסיית אנדרומדה, הגלקסיה הננסית לווייתן אינה קשורה לאף גלקסיה אחרת, בדומה לגלקסיה הננסית טוקאן, והגלקסיה הקרובה אליה ביותר היא ככל הנראה גלקסיית וולף-לונדמרק-מלוט שנמצאת במרחק זוויתי של כ-7 מעלות מדרום מזרח לה, אך המרחק ביניהן הוא של כ-815,000 שנות אור. הגלקסיה נמצאת כ-8 מעלות מצפון-מערב לכוכב דנב קאיטוס, אך לא ניתן לצפות בה בציוד חובבים. גודלה הזוויתי של הגלקסיה הוא כ-5 דקות קשת שממרחקה שקול לקוטר של כ-3,580 שנות אור. מסתה מוערכת בכ-‎1.1×108‎ מסות שמש, כשליש אלפית ממסת שביל החלב, אך מסת הכוכבים הנראים שבה היא רק כ-‎2.6×106‎ מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 3 מיליון מעוצמת ההארה של השמש והמתכתיות של כוכבי הגלקסיה היא כאחוז בלבד מזאת של השמש, כך שכוכבי הגלקסיה הם זקנים יחסית לכוכבי שביל החלב; אין בה כמעט בכלל כוכבים שגילם קטן מ-8 מיליארד שנים וחלק ניכר מכוכביה הם ענקים אדומים זקנים. הגלקסיה הננסית לווייתן, בבסיס הנתונים SIMBAD לגרמי שמיים אסטרונומיים SIMBAD: Cetus Dwarf Galaxy NED: Cetus Dwarf Spheroidal Galaxy A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 10 (2012) J. S. Kalirai, R. L. Beaton, M. C. Geha, K. M. Gilbert, P. Guhathakurta, E. N. Kirby, S. R. Majewski, J. C. Ostheimer, R. J. Patterson & J. Wolf: The SPLASH Survey: Internal Kinematics, Chemical Abundances, and Masses of the Andromeda I, II, III, VII, X, and XIV Dwarf Spheroidal Galaxies, The Astrophysical Journal, Vol. 711, Iss. 2, p. 686 (2010) A. B. Whiting, G. K. T. Hau & M. Irwin: A New Local Group Galaxy in Cetus, The Astronomical Journal, Vol. 118, Iss. 6, p. 2767 (1999) R. Leaman, K. A. Venn, A. M. Brooks, G. Battaglia, A. A. Cole, R. A. Ibata, M. J. Irwin, A. W. McConnachie, J. T. Mendel & E. Tolstoy: The Resolved Structure and Dynamics of an Isolated Dwarf Galaxy: A VLT and Keck Spectroscopic Survey of WLM, The Astrophysical Journal, Vol. 750, Iss. 1, article id. 33, 20 p. 3 (2012) A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 23 (2012) A. Sarajedini, E. K. Grebel, A. E. Dolphin, P. Seitzer, D. Geisler, P. Guhathakurta, P. W. Hodge, I. D. Karachentsev, V. E. Karachentseva & M. E. Sharina: The Stellar Populations of the Cetus Dwarf Spheroidal Galaxy, The Astrophysical Journal, Vol. 567, Iss. 2, p. 916 (2002)
חתיכה בהפתעה

חתיכה בהפתעה (באנגלית: The Hot Chick) הוא סרט קומדיה אמריקאי אשר יצא בשנת 2002. הסרט בוים על ידי הבמאי טום בריידי ומשחקים בו רייצ'ל מקאדמס ורוב שניידר. הסרט מתחיל בסצנה ממצרים העתיקה בה כלה מנסה לברוח מחתונה באמצעות עגילים אותה מעבירה למשרתה ולמעשה הן מחליפות גוף והכלה המיועדת בגופה אך מדובר במשרתת שעתידה להינשא. משם מממשיכים לסצנה של היום, ג'סיקה ספנסר היא הנערה החתיכה והפופולרית ביותר בתיכון, אפריל היא חברתה הטובה של ג'סיקה והן מעודדות בנבחרת של בית ספר התיכון בו הן לומדות, יום אחד ג'סיקה עושה צחוק בבית ספר מנערה שמנה ומנערה מדת הוויקה, לאחר מכן היא וחברותיה הולכות לקניון, שם הם נכנסות לחנות אפריקאית, ג'סיקה מגלה בחנות שהעגיל שמוצא חן בעיניה אינו למכירה אז היא מחליטה לגנוב אותו. זמן קצר אחרי זה אוליב, פושע בן שלושים, שודד תחנת דלק, ג'סיקה וחברותיה עוצרות שם עם מכוניתן והן חושבות שהוא עובד במקום, על מנת שלא יחשדו בו בעבירה הוא מתחיל לשרת אותם, לג'סיקה נופל בטעות אחד העגילים על הקרקע מחוץ למכונית ואוליב לוקח אותו, באותו ערב הוא שם את העגיל של ג'סיקה בביתו בעוד היא עונדת את העגיל השני שנותר לה, בוקר ג'סיקה ואוליב קמים בבוקר בגוף האחד של השני, דבר זה מדאיג בעיקר את ג'סיקה היות שהיא עמודת לקראת תחרות מעודדת וגם נשף סיום התיכון בא וקרב. לאחר שג'סיקה מצליחה לשכנע את חברותיה להאמין לה שהיא אכן היא רק בגוף אחר הם עוזרות לה לברר אודות המקרה של חילופי הגוף, אחת מהם מוצא תמונה של העגיל במרשתת, כשהם חוזרות לחנות שהיו בה, המוכר בחנות מסביר לה איך העגיל עובד ואומר להם שהם חייבות למצוא את העגיל השני ואם לא השינוי יהיה לתמיד. בזמן זה ג'סיקה גרה בסודיות אצל אפריל ומועסקת בגופו של אוליב בשתי עבודות, היא עובדת כגנן בביתה ובמסגרת זו הוריה מספרים לה על הבעיות בחיי הנישואים שלהם והיא עוזרת להם לחדש את חיי האהבה שלהם, היא גם מועסקת בעבודות תחזוקה בבית ספרה, במסגרת עבודתה היא נכנסת למלתחות של הבנים שם היא מרגלת אחר החבר שלה ביל והחבר של אפריל ג'ייק. במקביל אוליב מנצל את גופה של ג'סיקה כדי להרוויח כסף מגברים כולל מבילי הנותן לו כסף וגם נותן לו את מכוניתו במחשבה שהוא ג'סיקה, ביום נשף הסיום, אחת מחברותיה של ג'סיקה רואה במהדורת החדשות בטלוויזיה את אוליב שודד גבר, היא הולכת לזירת הפשע ושם היא מוצאת כרטיס ביקור של המועדון בו אוליב עובד בריקוד על עמוד, היא מיידעת את ג'סיקה במידע שמצאה וחבורת הבנות הולכת למועדון זה, הם מוצאות את אוליב, ג'סיקה לוקחת ממנו את העגיל ושמה אותו עליה ביחד עם העגיל שהיה אצלה, כששני העגילים על אותו בן אדם, הגוף של שניהם מתחלף וחוזר למצב המקורי, הסרט מסתיים בטקס סיום בית הספר. "חתיכה בהפתעה", במסד הנתונים הקולנועיים IMDb (באנגלית) "חתיכה בהפתעה", באתר נטפליקס "חתיכה בהפתעה", באתר AllMovie (באנגלית) "חתיכה בהפתעה", באתר Rotten Tomatoes (באנגלית) "חתיכה בהפתעה", באתר Box Office Mojo (באנגלית) "חתיכה בהפתעה", באתר Metacritic (באנגלית) "חתיכה בהפתעה", באתר אידיבי "חתיכה בהפתעה", באתר Hulu סרטים (באנגלית) "חתיכה בהפתעה", במסד הנתונים הקולנועיים KinoPoisk (ברוסית)
דידי בשישי

דידי בשישי היא תוכנית אירוח ישראלית המשודרת בערוץ רשת 13, בימי שישי, בהנחיית דידי הררי. התוכנית עלתה לשידור בנובמבר 2017 לאחר פיצול ערוץ 2. ב-6 במרץ 2018 פורסם כי ברשת החליטו להזמין עונה נוספת של התוכנית, בת 24 פרקים שתעלה לשידור בחודש מאי. ב-25 במרץ 2018 נודע כי ברשת מתכננים להעביר את התוכנית לשעות הפריים טיים ביום שישי בערב, בשל הרייטינג הנמוך לרוב לו זוכה רצועה זו בימי שישי. ב-18 בינואר 2019 שודרה התוכנית האחרונה. בערוץ הממוזג החליפה אותה שי בשידור. ב 25 באוקטובר 2020 התפרסם ברשת כי התכנית צפויה לעלות מחדש בעתיד הקרוב. עם זאת, התוכנית לא חזרה לשידור נכון למרץ 2021. התוכנית כוללת שיחות עם אומנים וזמרים ישראלים שונים ומוקלטת בנוכחות קהל, שפעיל במהלך התוכנית והמנחה גם משוחח עם אנשים בקהל שמספרים את סיפוריהם. הצנרת לפני החדשות העולם הבוקר אתר האינטרנט הרשמי של דידי בשישי "דידי בשישי", במיזם "אישים" לתיעוד היצירה הישראלית סמדר שילוני, "דידי בשישי": כיבוי אורות לשתי האונות, באתר ynet, 4 בנובמבר 2017 ניר יהב‏, בזמן שאייל ברקוביץ' צלב את ענבל אור, דידי הררי הביך את עצמו, באתר וואלה, 7 בינואר 2018 אלכסנדר כץ, ברשת 13 ממשיכים עם דידי הררי: הזמינו עונה נוספת, באתר אייס, ‏6 במרץ 2018 ערן סויסה, דידי הררי יחליף את דביר בנדק, באתר ישראל היום, ‏25 במרץ 2018
יוליוס פוצ'יק (מלחין)

יוליוס פוּצ'יק (בצ'כית: Julius Fučík;‏ 18 ביולי 1872 – 25 בספטמבר 1916) היה מלחין צ'כי ומנצח בלהקות צבאיות. פוצ'יק היה מלחין פורה, עם מעל 400 מארשים, פולקות וואלסים שהלחין. מכיוון שרוב עבודתו הייתה עבור להקות צבאיות, הוא מכונה לפעמים גם "סוזה מבוהמיה". כיום, המארשים שלו עדיין נשמעים כמוזיקה פטריוטית בצ'כיה. המוניטין שלו מוטל בעיקר על שתי יצירות: "המארש הפלורנטיני", הפופולרי ברוב אירופה, ו"כניסת הגלדיאטורים" (אנ'), הידועה מאוד, לעיתים קרובות תחת הכותרת "רעם וברקים", כיצירה הכי מוכרת עבור ליצני קרקס. פוצ'יק היה אחיו של זמר האופרה ונגן הבס קארל פוצ'יק ודודו של העיתונאי יוליוס פוצ'יק (הנושא את אותו השם), שנרצח על ידי המשטר הנאצי. פוצ'יק נולד בעיר פראג שבבוהמיה, אז באימפריה האוסטרו-הונגרית. בעת היותו סטודנט למד לנגן על בסון, כינור ועל כלי הקשה שונים. לאחר מכן למד הלחנה תחת המלחין המפורסם אנטונין דבוז'אק. בשנת 1891 הצטרף לצבא כמוזיקאי צבאי, וניגן בתחילה בקרמס. בשנת 1894 עזב פוצ'יק את הצבא, ושנה מאוחר יותר הפך למנצח מקהלת דניקה בעיר הקרואטית של סיסאק. במהלך הזמן הזה כתב פוצ'יק יצירות עבור מוזיקה קאמרית, בעיקר עבור קלרינט ובסון. ב-1897 חזר לצבא, ובאותה שנה כתב את יצירתו המפורסמת ביותר, "כניסת הגלדיאטורים". ההתעניינות של פוצ'יק בהיסטוריה הרומית הובילה אותו לקרוא למארש שלו כך. ב-1910 שוכתבה "כניסת הגלדיאטורים" לגיליון מוזיקה עבור להקה קטנה תחת הכותרת "רעם וברקים". בגרסה הזו מוכרת היצירה, באופן אוניברסלי, עם ליצנים בקרקסים. ב-1900 הועברה הלהקה לבודפשט, שם מצא פוצ'יק שמונה להקות המוכנות לנגן את היצירות שלו, אבל הוא עמד גם בפני יותר תחרות, כדי לקבל תשומת לב. כאשר היו עוד מוזיקאים לרשותו, החל פוצ'יק להתנסות בתעתיקים של יצירות תזמורתיות. ב-1910 חזר פוצ'יק שוב לבוהמיה, המקום בו הפך למנהל התזמורת של הגדוד ה-92 של חיל-רגלים בבית טרזין באותו הזמן. הלהקה הייתה אחת הטובות באימפריה האוסטרו-הונגרית, ופוצ'יק סייר עימם בקונצרטים בפראג ובברלין, בהם הופיעו בפני קהל של למעלה מ-10,000 איש. בשנת 1913 התיישב פוצ'יק בברלין ושם הקים להקה משלו וחברת פרסום מוזיקה כדי לשווק את יצירותיו. ההון שלו החל לדעוך עם פרוץ מלחמת העולם הראשונה. בעקבות המלחמה, כשלו עסקיו ופוצ'יק חלה. ב-25 בספטמבר 1916, נפטר יוליוס פוצ'יק בברלין בגיל 44. הוא נקבר בבית הקברות של וינוהראדי בפראג. מדיה וקבצים בנושא יוליוס פוצ'יק בוויקישיתוף יוליוס פוצ'יק, באתר AllMusic (באנגלית) יוליוס פוצ'יק, באתר MusicBrainz (באנגלית) יוליוס פוצ'יק, באתר Discogs (באנגלית) יוליוס פוצ'יק, באתר "Find a Grave" (באנגלית) מידע כללי על יוליוס פוצ'יק אוסף יצירות חלקי של פוצ'יק ביוגרפיה של יוליוס פוצ'יק (בגרמנית)
יחסי דרום אפריקה – זמביה

יחס דרום אפריקה–זמביה הם היחסים הדו צדדיים שבין רפובליקת דרום אפריקה לבין רפובליקת זמביה. היחסים הדיפלומטיים בין שתי המדינות החלו ב-1992. שתי המדינות חברות בקהילת הפיתוח של דרום אפריקה. מאז קבלת העצמאות של זמביה ב-1964 ועד לשנת 1990, לא התקיימו יחסים דיפלומטיים בין שתי המדינות. זמביה תמכה בביטול האפרטהייד בדרום אפריקה, וגם סייעה במלחמה נגד המורדים. בשנות ה-80 המאוחרות, סיפקה זמביה מקלט למנהיגי הקונגרס הלאומי האפריקני, שמרכזו היה בלוסקה. לאחר סיום האפרטהייד, השתפרו היחסים בין המדינות, דבר שהוביל למספר ביקורים של מנהיגי שתי המדינות. נשיא זמביה קנת קאונדה ביקר בדרום אפריקה בפעם הראשונה בפברואר 1992, באותה שנה, כוננו שתי המדינות את היחסים הדיפלומטיים ביניהן ולאחר מכן החלו לדון על קשרי הסחר ביניהן. ב-1993 ביקר בלוסקה נשיא דרום אפריקה דה קלרק. ב-1994 המשיכה דרום אפריקה להיות המקור החשוב ביותר ליבוא של זמביה, בעיקר של מכונות ומוצרים שונים. בשנת 2015, היקף הסחר מזמביה לדרום אפריקה היווה 7.7% מכלל היצוא של המדינה. היקף הסחר מדרום אפריקה לזמביה היוו 31% מכלל הייצוא של המדינה, מה שהופך את דרום אפריקה לשותפה כלכלית של זמביה. זמביה מייצאת בעיקר מוצרי חקלאות ותעשייה כגון אורז, בוטנים, ירקות, כותנה, כימיקלים ועוד. דרום אפריקה מייצאת בעיקר מוצרי תעשייה כגון פלטינה, זהב ועוד. בתחילת שנות ה-2000, השקיעה חברת המלונות סאן אינטרנשיונל הדרום אפריקאית, כ-56 מיליון דולר בזמביה על מנת לבנות את מלון זאמבזי סאן. מדיה וקבצים בנושא יחסי דרום אפריקה – זמביה בוויקישיתוף South Africa - Relations with African States, countrystudies.us The World Factbook — Central Intelligence Agency, www.cia.gov (באנגלית) The World Factbook — Central Intelligence Agency, www.cia.gov (באנגלית)
Music (שיר)

"Music" (בעברית: "מוּסִיקָה") הוא שיר שהוקלט על ידי הזמרת-יוצרת האמריקאית מדונה, מתוך אלבומה השמיני הנושא את אותו השם Music. השיר יצא לאור ב-1 באוגוסט 2000, על ידי חברות התקליטים האחים וורנר ומאבריק רקורדס. בנוסף השיר נכלל באלבומי האוסף שלה GHV2 ו-Celebration. השיר הגיע למקום הראשון במצעד הבילבורד הוט 100, והיה לשיר האחרון של מדונה שעשה זאת. השיר נכתב והופק על ידי מדונה עצמה ומירווה אחמדזאי. מבחינה לירית השיר מדבר על הכוח של המוזיקה לאחד ולקרב בין אנשים. מבחינה מוזיקלית השיר הוא שיר דאנס-פופ ואלקטרופופ וגם קולה של מדונה מכיל אפקטים אלקטרונים. השיר קיבל ביקורות חיוביות ממבקרי המוזיקה אשר שיבחו את ההפקה הקליטה של השיר ועל כך שהוא ידידותי למועדונים. השיר זכה להצלחה אדירה כאשר הגיע למקום הראשון ב-25 מדינות ביניהם אוסטרליה, קנדה, איטליה, ניו זילנד, הממלכה המאוחדת וארצות הברית. בארצות הברית השיר הפך לשיר ה-12 שלה להגיע למקום הראשון מה שהפך אותה לאמנית הנשית השנייה עם הכי הרבה שירים שהגיעו למקום הראשון במצעד. בנוסף, השיר גם היה לשיר ששהה הכי הרבה שבועות במקום הראשון במצעד שירי הדאנס לשנת 2000 כאשר שהה שם 5 שבועות. בנוסף הוא גם נחשב לשיר הדאנס השני הכי מצליח בעשור הראשון של המאה ה-21 בארצות הברית אחרי שיר אחר שלה, "Hung Up". השיר הפך לשיר הנמכר ביותר לשנת 2000, עם מכירות של 7.1 מיליון עותקים בעולם מה שגם הופך אותו לאחד מהשירים הנמכרים ביותר בכל הזמנים. הווידאו קליפ לשיר בוים על ידי יונס אוקרלונד ומציג את מדונה וחבריה עושים מסיבה בלימוזינה. על מנת לקדם את השיר ביצעה אותו מדונה בטקס פרסי המוזיקה של MTV אירופה ובטקס פרסי גראמי. בנוסף ביצעה את השיר בחמישה מסיבובי ההופעות שלה כאשר האחרון מביניהם היה, "Rebel Heart Tour". בנוסף לכך, השיר הועמד לשני פרסי גראמי בקטגוריות "הקלטת הדאנס הטובה ביותר" ו"הביצוע הנשי הווקאלי הטוב ביותר בשיר פופ". ב-25 ביוני 2021 ביצעה הזמרת האמריקאית מיילי סיירוס את השיר במופע "Stand By You", מופע שיזמה לכבוד חודש הגאווה. מדיה וקבצים בנושא Music בוויקישיתוף מידע על היצירה "Music" באתר מיוזיק בריינז גרסאות נוספות ל"Music" באתר SecondHandSongs "Madonna Music Chart History". Billboard. נבדק ב-2018-04-16. "Madonna". Billboard. נבדק ב-2018-04-16. Index, www.mediatraffic.de Madonna Average Setlists of tour: Rebel Heart Tour | setlist.fm, www.setlist.fm "Madonna". GRAMMY.com (באנגלית). 2017-05-14. נבדק ב-2018-04-16. Matthew Leimkuehler, Miley Cyrus' 'Stand By You': 4 moments from her Pride Month special at the Ryman, The Tennessean (באנגלית אמריקאית) ARIA Charts - Accreditations - 2000 Singles, www.aria.com.au Gold & Platinum, RIAA (באנגלית) www.billboard.com BVMI | Datenbank, www.musikindustrie.de www.bpi.co.uk www.officialcharts.com www.riaj.or.jp "French single certifications – Madonna – Music" Wayback Machine, web.archive.org, ‏2011-06-16 Die Offizielle Schweizer Hitparade und Music Community, www.swisscharts.com www.billboard.com CERTIFICADOS – Pro-Música Brasil, pro-musicabr.org.br Madge's Fan (2017-05-29), Madonna: Her Singles sales & Chart History Updated (1982 - 2015), נבדק ב-2019-03-30
הייוורד

הייווֹרד (Hayward) הוא שם פרטי ושם משפחה אנגלי. האם התכוונתם ל... תומאס היוורד הבן אנה הייוורד טיילור סוזן הייוורד יישובים בארצות הברית: הייוורד (ויסקונסין) הייוורד (מיזורי) הייוורד (מינסוטה) הייוורד (קליפורניה)
לואי הראשון, דוכס בורבון

לואי הראשון, דוכס בורבון (בצרפתית: Louis Ier de Bourbon;‏ 1279 - 29 בינואר 1341), היה נכדו של לואי התשיעי, מלך צרפת, ודוכס בורבון הראשון משנת 1327 עד מותו. לואי נולד בשנת 1279, לרובר, רוזן קלרמון ולביאטריס מבורגונדי, ליידי בורבון, בתם של ז'אן מבורגונדי ואגנס מדאמפייר. בשנת 1268 קיבל אביו את התואר "רוזן קלרמון", אשר הועבר ללואי לאחר מות אביו בשנת 1317. לואי לחם בקרב דורבנות הזהב (1302) ובקרב מונס-אן-פוול (1304) בצד המובס, אך הצליח להימלט ללא פגע. בשנת 1310 התחתן לואי עם מארי דה אבסן, בתם של יאן השני, רוזן הולנד ופיליפה מלוקסמבורג, ובאותה שנה הוא הפך לגראן שאמברה של צרפת. בשנת 1327 שכנע אותו שארל הרביעי, מלך צרפת להחליף את רוזנות קלרמון בעד העיר של לה מרשה, והעניק לו את התואר דוכס בורבון. עם זאת, רוזנות קלרמון הוחזרה אליו על ידי פיליפ השישי, מלך צרפת בשנת 1331. הוא היה שייך למעגל הקטן של היועצים המהימנים של פיליפ השישי. לואי היה קצת לא יציב מבחינה נפשית, ובמיוחד סבל מהתפרצות עצבים. נראה כי התכונה הייתה תורשתית, שכן גם נכדתו ז'אן מבורבון, בנה, שארל השישי, מלך צרפת, ונכדו של שארל, הנרי השישי, מלך אנגליה, כולם סבלו מסימפטומים דומים. ב-29 בינואר 1341 מת לואי, ובנו פייר הראשון, דוכס בורבון ירש את תאריו. לואי הוא האב הקדמון של מלכי נווארה (1572–1830), מלכי צרפת (1589–1848), מלכי שתי הסיציליות (1735–1860), דוכסי פארמה (1748–1796 ו-1847–1859), הדוכסים הגדולים של לוקסמבורג (1964 עד היום) ומלכי ספרד (1700 עד היום). בשנת 1310 התחתן לואי עם מארי דה אבסן, בתם של יאן השני, רוזן הולנד ופיליפה מלוקסמבורג, ממנה נולדו לו 8 ילדים: פייר הראשון, דוכס בורבון (1311–1356), התחתן עם איזבל מוולואה, דוכסית בורבון ז'ואנה דה בורבון (1312–1402), התחתנה עם גיגה השביעי, רוזן פורז מרגריט דה בורבון (1313–1362), התחתנה עם ז'אן השני דה סאלי, ולאחריו התחתנה עם אוטין דה ורמייל מארי מבורבון, נסיכת אכאיה (1315–1387), התחתנה עם גאי לזיניאן, ולאחריו התחתנה עם רובר, נסיך טאראנטו פיליפ דה בורבון (1316–1327) ז'אק דה בורבון (1318) ז'אק הראשון, רוזן לה מרשה (1319–1362) ביאטריס מבורבון, מלכת בוהמיה (1320–1383), התחתנה עם יוהאן, מלך בוהמיה, ולאחריו התחתנה עם אודס השני דה גראנסי בנוסף מפילגשו ז'אן דה-בורבון-לנסי, דאם דה קלסי, היו לו כמה ילדים: "N" (הבת הבכורה), התחתנה עם ז'ראר דה שאטיון-א-באזואה ז'אן (1297–1375) גי (בשנים 1299–1349) ז'נט, התחתנה עם גישאר דה קסטלו מדיה וקבצים בנושא לואי הראשון, דוכס בורבון בוויקישיתוף לואי הראשון, דוכס בורבון, באתר אנציקלופדיה בריטניקה (באנגלית)
וישיי

האם התכוונתם ל... וישיי אינטרטכנולוג'י – חברת אלקטרוניקה אמריקאית ווישיי ישראל – חברה בת ישראלית של וישיי אינטרטכנולוג'י וייסיאי – עיר קטנה בליטא, נקראה ביידיש וישיי ראו גם וישי (פירושונים)
הרטוב (פירושונים)

האם התכוונתם ל... הר-טוב – מושבה בגבול השפלה והרי ירושלים, אשר פונתה במלחמת העצמאות אזור התעשייה הר-טוב – סמוך לבית שמש מלט הר טוב – מפעל לייצור צמנט סמוך לבית שמש אישים ששמם הרטוב: אילן הרטוב – דיפלומט וכלכלן ישראלי, ראש מועצת קריית שמונה (1954-55) שגיא הרטוב – צ'לן ישראלי-בריטי
יוליוס פוצ'יק

האם התכוונתם ל... יוליוס פוצ'יק (מלחין) (1872–1916) – מלחין צ'כי יוליוס פוצ'יק (עיתונאי) (1903–1943) – עיתונאי וסופר צ'כי, חבר המחתרת האנטי-נאצית
אנדופורה

בבלשנות, אֶנְדוֹפוֹרָה (בעברית: אִזְכּוּר פְּנִים) היא רכיב במשפט או בפסקה המתייחס לרכיב אחר באותו טקסט. הדבר אליו מתייחסת האנדופורה נקרא הקודמן והוא לרוב מקדים את האנדופורה במשפט. למשל במשפט "הזמרת איפרה את עצמה" האנדופורה "עצמה" מתייחסת לקודמן "הזמרת". המילה היא הלחם בסיסים מיוונית של "אנדו": בתוך, "אנפורה": לשאת-אחורה. זאת להבדיל מ"אֶקְסוֹפוֹרָה" (בעברית: אזכור חוץ; תצורת המילה ביוונית: "אקסו" – בחוץ) שמתייחסת לצירוף מילים חיצוני למשפט. למשל במשפט "הזמרת איפרה אותו" האקסופורה "אותו" מתייחסת לצירוף שאינו נמצא במשפט - אלא הוזכר או יוזכר במשפט אחר, או שהוא ברור מההקשר. מקובל להבחין בין שלושה סוגים של אנדופורה: אנאפורה (ביוונית לשאת-אחורה) - האנאפורה הבלשנית (להבדיל מהרטורית שהיא אמצעי ספרותי) היא אנדופורה המתייחסת לקודמן המופיע לפניה במשפט. כמו ב"הזמרת איפרה את עצמה". קטפורה (ביוונית לשאת-למטה) - הקטפורה מתייחסת לקודמן המופיע אחריה. למשל ב"אחרי שהיא קמה, דיאנה החלה להתכונן לשיר" - המילה "היא" היא קטפורה ל"דיאנה". קטפורה משמשת לעיתים כאמצעי רטורי לבניית מתח - כמו ב "היא גדולה! היא ענקית! היא דיאנה שלנו!". או "אני באמת מאמין בזה. היא יכולה לנצח." (כאן "בזה" היא קטפורה למשפט הבא אחר כך). התייחסות עצמית - כמו במשפט "זהו משפט בעל חמש מילים". פעמים רבות משתמשים במונח אנאפורה במשמעות כללית יותר הכוללת גם את המקרים של קטפורה. בכל מקרה, בדרך כלל האנדופורה היא מילה כללית יותר מהקודמן. למשל במשפט "התווים שהמנצחת נתנה לה לא היו נכונים והסולנית שמה אותם בצד": "אותם" היא אנאפורה ל"תווים", ו"לה" היא קטפורה ל"הסולנית". "ברגע שהיא התחילה לשיר, המוכשרת הזאת כבשה את האולם": "היא" היא קטפורה לקודמן "המוכשרת" שהוא שם תואר במקרה זה. "היא עשתה זאת! היא ניצחה!": "זאת" היא קטפורה לקודמן "ניצחה" שהוא פועל במקרה זה. "נתנו לה פרחים ומדליה. המדליה הייתה מזהב.": "המדליה" היא אנאפורה מסוג שם עצם לקודמן "מדליה". לדוברי השפה יש אינטואיציה מתי פרשנות המילה כאנאפורה היא הכרחית להבנתו, מתי היא אפשרית אך לא מהווה את הפרשנות היחידה, ומתי היא לא אפשרית. לדוגמה במשפט "הזמרת איפרה את עצמה": הפרשנות היחידה ל"עצמה" היא כאנאפורה. במשפט "השופט הביא חוברת. היא הייתה גדולה.": אפשר לפרש את "היא" כאנאפורה ל"חוברת", או כאקסופורה - אולי לזמרת. המשפט "כל שופט הביא חוברת. היא הייתה גדולה." נשמע מוזר קצת אם מפרשים את "היא" כאנאפורה, וסביר יותר שמדובר באקסופורה לדבר שאינו מובן למי שרק שמע חלק זה של השיחה. אִזְכּוּר פְּנִים במילון תחביר [בלשנות] (תשפ"ג, 2022), באתר האקדמיה ללשון העברית Gillon, Brendan. Grammatical Structure and its Interpretation: An Introduction to natural Language Semantics. MIT Press. pp. Chapter 4. אורכב מ-המקור ב-2018-05-01. נבדק ב-2018-04-16. אלדו סבי, מבוא לבלשנות תאורטית חלק ג, האוניברסיטה הפתוחה, 2012, עמ' 62-60. אִזְכּוּר חוּץ במילון תחביר [בלשנות] (תשפ"ג, 2022), באתר האקדמיה ללשון העברית ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.